54. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 178 της 2/14 Μαρτ.1973 (ΦΕΚ Α΄ 57) Περί ορισμού του αριθμού Ειρηνοδικών εις τινα Ειρηνοδικεία του Κράτους. Έχοντες υπ’ όψιν: 1)Τας διατάξεις του άρθρ.7 του Νόμ. 6415/34 «περί του αριθμού των εν τη Επικρατεία ισοβίων Δικαστών, Εισαγγελέων, Ειρηνοδικών και Πταισματοδικών» και εσωτερικής οργανώσεως των Δικαστηρίων και Εισαγγελιών, ως η παρ. 1 αυτού αντικατεστάθη υπό των διατάξεων του άρθρ. 10 του Νόμ. 4126/1960 «περί εθελουσίας εξόδου δικαστικών λειτουργών, τροποποιήσεως του Κ.Ν. 3641/1957 και άλλων τινών διατάξεων», 2)τας διατάξεις του άρθρ. 2 του Ν.Δ. 1195/1972 «περί ανασυστάσεως Ειρηνοδικείων», 3)το από 31 Δεκ. 1972 (ΦΕΚ 241/31.12.1972 τεύχ. Α΄) Β.Δ. «περί ανασυστάσεως Ειρηνοδικείων», 4)την από 7 Φεβρ. 1973 γνώμην του Προϊσταμένου της Εισαγγελίας Πρωτοδικών Αθηνών, και 5)την υπ’ αριθ. 96/1973 γνωμοδότησιν του Συμβουλίου της Επικρατείας, προτάσει του Ημετέρου επί της Δικαιοσύνης Υπουργού, απεφασίσαμεν και διατάσσομεν: Άρθρον μόνον.-Ορίζεται ο αριθμός των Ειρηνοδικών παρά τοις κάτωθι αναφερομένοις Ειρηνοδικείοις του Κράτους ως εξής: Αθηνών 50 και Κυθήρων, Αμβρυσσού, Σκύρου, Πρασιών, Νεμέας, Ορχομενού, Τευθίδος, Κροκεών, Τριταίας, Κρεστένων, Μυρτουντίων, Αποδοτίας, Ξηρομέρου, Παξών, Ζίτσης, Μετσόβου, Πάργας, Σκοπέλου, Σκιάθου, Ανασελίτσης, Γουμενίτσης, Πορροΐων, Πρεσπών, Νεστορίου, Αρναίας, Συκιάς, Τήνου, Μυκόνου, Πάρου, Ικαρίας, Καντάνου, Σπηλίου, Ιεραπέτρας, Τζερμιάδων, Παγγαίου, Θάσου, Σουφλίου, Σαμοθράκης, Καρπάθου και Λέρου ανά είς. Εις τον αυτόν επί της Δικαιοσύνης Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 